Els punts de recàrrega d'un vehicle elèctric són els que ens permeten omplir-ne les bateries. N'hi ha de diverses menes:
Punt de recàrrega de paret (o Wallbox): accessibles per a qualsevol tipus de vehicle elèctric (o híbrid), la seva instal·lació requereix ancoratges a la paret del garatge on se situï. S'alimenten, habitualment, de l'energia de la llar. Són els més habituals, pel seu bon preu i per la seva facilitat d'ús.
Punt de recàrrega en pal: són els que més fan servir tant les empreses com les administracions públiques a l'hora de crear una xarxa de càrrega. Es caracteritzen per permetre la càrrega en mode 4, el qual sol emplenar el 80% de la bateria en uns 30 minuts. No es recomana el seu ús continuat, ja que a mitjà termini perjudica la bateria.
Punt de recàrrega amb control dinàmic de potència: és l'últim model de punts de recàrrega de cotxes elèctrics, gràcies al qual s'equilibra la càrrega entre el vehicle elèctric i altres consums que es produeixin a la llar, sense que se superi la potència que es tingui contractada (cosa que podria provocar talls de llum).
Punt de recàrrega portàtil EV: de mida petita i poc pes, es pot portar al maleter del vehicle elèctric i utilitzar-lo quan calgui recarregar la bateria. Només cal tenir una presa de corrent a mà.